สุสานหลวงหมิงติ้ง

ติงหลิง (จีน: 明定陵; พินอิน: Míng Dìng Líng; อักษรโรมัน: Dingling) เป็นสุสานในประเทศจีนที่ฝังพระบรมศพของจักรพรรดิว่านลี่ พร้อมกับจักรพรรดินี 2 พระองค์คือ หวัง สีเจี่ย และ จักรพรรดินีเซี่ยวจิง พระพันปีหลวง เป็นหนึ่งในสุสานของจักรพรรดิสิบสามแห่งในสุสานหลวงราชวงศ์หมิงในเขตฉางผิง 45 กิโลเมตรทางเหนือของใจกลางกรุงปักกิ่ง ติงหลิงเป็นสุสานแห่งเดียวของจักรพรรดิราชวงศ์หมิงที่ถูกเปิดออก จักรพรรดิว่านลี่เป็นจักรพรรดิองค์ที่สิบสามของราชวงศ์หมิงและปกครองตั้งแต่ปี ค.ศ. 1572 ถึง 1620 สุสานของพระองค์ชื่อว่า ติงหลิง สร้างขึ้นระหว่างปี ค.ศ. 1584 ถึง 1590 และมีพื้นที่ 180,000 ตารางเมตร (1,937,503.9 ตารางฟุต) คนแรกที่แนะนำว่าควรขุดหลุมฝังพระบรมศพคือนักประวัติศาสตร์และรองนายกเทศมนตรีปักกิ่ง หวู่ ฮั่น การขุดเริ่มขึ้นในเดือนพฤษภาคม ค.ศ. 1959 และแล้วเสร็จภายในหนึ่งปี พบสิ่งประดิษฐ์มากกว่า 3,000 ชิ้นในวังใต้ดินขนาด 1,195 ตารางเมตร (12,862.9 ตารางฟุต) วังประกอบด้วยห้องโถงห้าห้องพร้อมกำแพงบางส่วน และตั้งอยู่ใต้พื้นดินลึก 27 เมตร (89 ฟุต) ในปี ค.ศ. 1959 พิพิธภัณฑ์ติงหลิงได้เปิดให้ประชาชนทั่วไปได้เข้าชม อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ ติงหลิง (หมิง)